Kafr eš Šejk (muhafaza)
<s>Muhafaza Kafr eš Šejk ( / Muḥāfāzah Kafr Al Sheikh) je jedna od 27 muhafaza na koje je Egipat administrativno podjeljen.</s>

<s>Geografske karakteristike</s>

<s>Muhafaza Kafr eš Šejk se nalazi u sredini Delte Nila, na krajnjem sjeveru Donjeg Egipta.</s><s>U njoj živi 3,445,213 stanovnika na površini od 3,467 km²</s>

<s>Muhafaza je na sjeveru ograničena Sredozemnim morem, na zapadu  Nila Rašid i sa istoka Muhafazom Dakahlija.</s><s>Na jugu se nalazi Muhafaza Garbija iz koje je 1949. nastala današnja muhafaza Kafr eš Šejk, odvajanjem njenog sjevernog dijela kao nova administrativna jedinica, pod imenom - Fuadija mudirija po tadašnjem kralju Fuadu I.</s>

<s>Svoje današnje ime - Kafr eš Šejk je dobio nakon rušenja egipatske monarhije 1955.</s><s>To ime znači Selo šeika, a dobio ga je po svetom Saidu el-Telmesaniju sufističkom mistiku, koji se doselio u taj kraj iz Maroka početkom 7. vijeka.</s>

<s>Na sjeveru muhafaze duž obale prostire se Jezero Burulus, velika boćata laguna, duga oko 56 km, odvojena od mora  uskim pješčanom sprudom.</s><s>Vodom je pune kanali i manji rukavci Nila.</s><s>Laguna je okružena velikim slanim močvarama, koje se sve više melioracijom pretvaraju u oranice za rižu.</s>

<s>Administrativna podjela</s>

<s>Muhafaza Kafr eš Šejk je administrativno podjeljena na 14 okruga; Burulus, Hamul, Ar-Rijad, Bijala (urbani), Bijala, Disuk (urbani), Disuk, Fuva, Kafr eš Šejh, Kafr eš Šejh 1 (urbani), 
Kafr eš Šejh 2 (urbani), Muṭubis, Kalin i Sidi Salim</s>

<s>Administrativni centar muhafaze je grad - Kafr eš Šejk, koji je i najveći industrijski centar.</s><s>Disuk i Bijala su trgovačko - industrijski centri sa pogonima prehrambene i tekstilne industrije.</s>

<s>Privreda i atrakcije</s>

<s>Poljoprivreda je najvažnija privredna grana muhafaze, po navodnjavanim oranicama uzgaja se; pamuk, riža, kukuruz i pšenica, a od početka 1980-ih i šećerna repa.</s><s>Voda za navodnjavanje se uzima iz rukavca Nila Damijeta.</s>

<s>Muhafaza je poznata po jednom od prvih egipatskih svjetionika - modernog doba, podignutog po nalogu kediva Ismail-paše (vladao 1863.-79.) On se nalazi na sjeveroistoku Jezera Burulus, podignut je kao prvi u nizu od njih četiri, da olakša plovidbu do Sueskog kanala.</s>

<s>Izvori</s>

<s>Vanjske veze</s>

<s>Službene stranice 
 Kafr al-Shaykh governorate, Egypt</s>

<s>Administrativna podjela Egipta</s>

